కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లితో కలిసి పంత్ కవ్వింపులు.. బిక్క మొహం వేసిన  లియాన్‌!
వికెట్ల వెనుక రికార్డులు బ్రేక్ చేస్తోన్న పంత్.. ప్రత్యర్థి బ్యాట్స్‌మెన్‌ను కవ్వించడంలోనూ అంతే ముందు ఉంటున్నాడు. టిమ్ పైన్‌ను స్లెడ్జింగ్ చేసిన రిషబ్.. లియాన్‌ను కూడా వదల్లేదు.
Samayam Telugu | Updated:
Dec 29, 2018, 09:56PM IST
కోహ్లితో కలిసి పంత్ కవ్వింపులు.. బిక్క మొహం వేసిన  లియాన్‌!
ఆస్ట్రేలియా పర్యటనలో యువ వికెట్ కీపర్ రిషబ్ పంత్ ఆటతోనే కాకుండా కవ్వింపులతోనూ వార్తల్లో నిలుస్తున్నాడు. మెల్‌బోర్న్ టెస్టు నాలుగో రోజు ఆట ముగిసే సమయానికి పంత్ 19 వికెట్లలో భాగస్వామ్యం పంచుకున్నాడు. తద్వారా ఓ సిరీస్‌లో అత్యధిక ఔట్లలో భాగం పంచుకున్న భారత వికెట్ కీపర్‌గా నరేన్ తమ్హనే, సయ్యద్ కిర్మాణీల సరసన చేరాడు. ఈ విషయంలో ధోనీని సైతం దాటేశాడు. ఇక ఆసీస్ కెప్టెన్ టిమ్ పైన్, పంత్ మధ్య స్లెడ్జింగ్ గురించి అందరికీ తెలిసిందే.
Visit Site
Recommended byColombia
వికెట్ల వెనుక నిలబడి బ్యాట్స్‌మెన్‌ను కవ్విస్తోన్న పంత్.. ఆసీస్ బౌలర్ నాథన్ లియాన్‌ను కూడా స్లెడ్జింగ్ చేశాడు. బాక్సింగ్ డే టెస్టు ఆసీస్ 215 పరుగులకే 8 వికెట్లు చేజార్చుకుంది. కానీ పాట్‌ కమిన్స్‌ (61 బ్యాటింగ్‌; 103 బంతుల్లో 5×4, 1×6) ఒంటరి పోరుకు లియన్‌ (6 బ్యాటింగ్‌; 38 బంతుల్లో) సహకారం తోడవడంతో 258/8తో నాలుగో రోజును ఆటను కంగారూలు ముగించారు.
జిడ్డుగా ఆడుతున్న లియాన్‌ను పంత్ కవ్వించే ప్రయత్నం చేశాడు. ‘కమాన్‌ గ్యారీ, ఏం లేనిదాని కోసం ఐదో రోజు రావాలనుకోవు’ అని లైయన్‌ను ఉద్దేశించి కామెంట్ చేశాడు. పంత్‌ ఏమన్నాడో అర్థంకాని లియాన్‌ అతడిని చూసి ఏమనాలని అనుకుంటున్నావో చెప్పమన్నాడు. పంత్‌ మరోసారి అదే మాట అన్నాడు. కానీ లియాన్‌కు ఈసారి కూడా అర్థం కాలేదు. దీంతో ‘నువ్వేమంటున్నావో నాకు అర్థం కావట్లేదు, నువ్వంటే కూడా నాకిష్టం రిషబ్’ అని అన్నాడు.
లెగ్ స్లిప్‌లో ఫీల్డింగ్ చేస్తోన్న కోహ్లీ ఈ వ్యవహారంలోకి ఎంట్రీ ఇచ్చాడు. ‘నీ మాటలు లియాన్‌ను బాధపెట్టి ఉంటాయి’ అని పంత్‌తో హిందీలో మాట్లాడాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.